จับตา MONO มีสิทธิ์ร่วงต่อ เหตุหุ้นลูกจ่อคิวเข้าเทรด
จับตา MONO มีสิทธิ์ร่วงต่อ เหตุหุ้นลูกจ่อคิวเข้าเทรด
26 ม.ค. 2560

จับตา MONO มีสิทธิ์ร่วงต่อ เหตุหุ้นลูกจ่อคิวเข้าเทรดพรุ่งนี้ (27 ต.ค) โดยจัดสรรหุ้นเพิ่มทุนใหม่จำนวน 143,000,000 หุ้น ให้แก่บุคคลเฉพาะเจาะจง 8 ราย 
ผู้สื่อข่าวรายงานว่า ราคาหุ้นบริษัท โมโน เทคโนโลยี จำกัด (มหาชน) หรือ MONO มีโอกาสปรับตัวลดลงต่อจากวานนี้ (25 ม.ค.) เนื่องจากบริษัทจะเริ่มมีการซื้อขายหุ้นเพิ่มทุนในวันพรุ่งนี้ (27 ม.ค.) โดยหุ้นเพิ่มทุนที่เพิ่มเข้ามานั้นมีความเสี่ยงที่จะทำให้ราคาหุ้นไดลูทสูง ทั้งนี้ขึ้นอยู่กับจำนวนหุ้นเพิ่มทุนที่เพิ่มเข้ามาว่ามีจำนวนมากน้อยแค่ไหน หรือคิดเป็นกี่เปอร์เซ็นต์ของหุ้นจดทะเบียน
โดยบริษัทจะเริ่มซื้อขายหุ้นเพิ่มทุนจากจำนวนหุ้นสามัญ 3,200,935,537 หุ้น ทุนเดิม 320,093,553.70 บาท และมีจำนวนหุ้นเพิ่มทุนใหม่หุ้นสามัญ 143,000,000 หุ้น ส่งผลให้มีทุนใหม่ 334,393,553.70 บาท หุ้นสามัญ 3,343,935,537 หุ้น มูลค่าหุ้นที่ตราไว้ 0.10 บาทต่อหุ้น
ทั้งนี้ได้มีการจัดสรรให้บุคคลเฉพาะเจาะจง 8 ราย รวมจำนวน 143,000,000 หุ้น ดังนี้ 1.) นายยศวี พสวงศ์ จำนวน 55,000,000 หุ้น 2.) นางสาวกุลธรา อิ่มสงวน จำนวน 29,000,000 หุ้น 3.) นางมาลี เตชะจงจินตนา จำนวน 15,000,000 หุ้น 4.) นางสิรีธร วชิรปราการสกุล จำนวน 15,000,000 หุ้น 5.) นายสุรชัย ปัฐพาณิชย์โชติ จำนวน 10,000,000 หุ้น 6.) นายสิทธิชัย ปัฐพาณิชย์โชติ จำนวน 10,000,000 หุ้น 7.) นายเทวิน สิงห์ทอง จำนวน 5,000,000 หุ้น และ 8.) นายบันเทิง จันทวงษ์ จำนวน 4,000,000 หุ้น ขณะที่ราคาเสนอขายอยู่ที่ 2.85 บาท/หุ้น จองซื้อและชำระเงินวันที่ 11 ม.ค. 2560 ถึงวันที่ 13 ม.ค. 2560 เริ่มซื้อขายวันที่ 27 ม.ค. 2560
อนึ่งราคาหุ้นปิดตลาดวานนี้อยู่ที่ 3.86 บาท ลบ 0.18 บาท หรือ 4.46% สูงสุดที่ 4.06 บาท ต่ำสุดที่ 3.72 บาท ด้วยมูลค่าซื้อขาย 215.26 ล้านบาท 